laion/Wikipedia-Exotic huggingface dataset:
გიორგი პაპუაშვილი

გიორგი პაპუაშვილი (დ. 26 დეკემბერი 1972, თბილისი, საქართველოს სსრ) — ქართველი იურისტი და პოლიტიკოსი. საქართველოს იუსტიციის მინისტრი 2004-2005 წლებში, საქართველოს გარემოსა და ბუნებრივი რესურსების დაცვის მინისტრი 2005-2006 წლებში, საქართველოს საკონსტიტუციო სასამართლოს თავმჯდომარე 2006-2016 წლებში. 1995 წელს დაამთავრა თბილისის ივანე ჯავახიშვილის სახელობის სახელმწიფო უნივერსიტეტის საერთაშორისო სამართლისა და საერთაშორისო ურთიერთობების ფაკულტეტი. მინიჭებული აქვს იურიდიულ მეცნიერებათა და პოლიტიკურ მეცნიერებათა მაგისტრის ხარისხი. 1996-1997 წლებში სწავლობდა ცენტრალური ევროპის უნივერსიტეტში (ქ. ბუდაპეშტი) პოლიტოლოგიის ფაკულტეტზე, რომლის დამთავრების შემდეგ მას მიენიჭა მაგისტრის ხარისხი. 1999 წელს ჩაირიცხა ამერიკის უნივერსიტეტის (ქ. ვაშინგტონი) იურიდიულ მეცნიერებათა მაგისტრატურაში, რომელიც დაამთავრა 2000 წელს მაგისტრის ხარისხით. სხვადასხვა დროს გავლილი აქვს სტაჟირება ევროპის საბჭოს, ევროპის კავშირსა და აშშ განვითარების სააგენტოს ინსტიტუტებში (აშშ, საფრანგეთი, ბელგია). 1996-1999 წლებში მუშაობდა საქართველოს პარლამენტის იურიდიული კომიტეტის აპარატში ჯერ უფროს სპეციალისტად, შემდეგ წამყვან სპეციალისტად და აპარატის უფროსად. პარალელურად, 1995-2004 წლებში იგი იყო ფონდ „ღია საზოგადოება-საქართველოს“ კანონის უზენაესობის პროგრამის დირექტორი. 2004, იანვარი — დაინიშნა საქართველოს პრეზიდენტთან არსებული საჯარო სამართლის იურიდიული პირის - განვითარებისა და რეფორმების ფონდის დირექტორად. 2004-2005 წლებში იყო საქართველოს იუსტიციის მინისტრი, ხოლო 2005-2006 წლებში საქართველოს გარემოსა და ბუნებრივი რესურსების დაცვის მინისტრი. 2006-2016 წლებში იყო საქართველოს საკონსტიტუციო სასამართლოს თავმჯდომარე. გიორგი პაპუაშვილი — საქართველოს ბიოგრაფიული ლექსიკონი
საბჭოთა კავშირის საფეხბურთო ჩემპიონატი 1975

საბჭოთა კავშირის საფეხბურთო ჩემპიონატი 1975 — საბჭოთა კავშირის საფეხბურთო ჩემპიონატის 37-ე გათამაშება. გამარჯვებული გახდა კიევის „დინამო“, მეორე ადგილზე გავიდა დონეცკის „შახტარი“, მესამეზე – მოსკოვის „დინამო“. დაიწყო 12 აპრილს და დასრულდა 16 ნოემბერს. The Rec.Sport.Soccer Statistics Foundation. ↑ ასევე საბჭოთა კავშირის 1976 წლის გაზაფხულის ჩემპიონატის გამარჯვებული.
ანტიგუა

ანტიგუა (ინგლ. Antigua) — კუნძული კარიბის ზღვაში, მიეკუთვნება მცირე ანტილის კუნძულების ჯგუფს. კუნძულ ბარბუდასთან ერთად შედის ანტიგუა და ბარბუდის შემადგენლობაში. კუნძული აღმოაჩინა ქ. კოლუმბმა და სახელწოდებაც მისგან მიიღო. მან კი უწოდა ესპანეთში მდებარე ეკლესიის სანტა-მარია-დე-ანტიგუის სახელი. კუნძული ადგილობრივი ინდიელების ენაზე მოიხსენიება ასევე როგორც ვადადლი, რაც ნიშნავს „ჩვენი საკუთრებას“. 1632 წლიდან კუნძული დიდი ბრიტანეთის კუთვნილებაშია. 1834 წელს კუნძულზე აიკრძალა მონათა შრომა. 1940 წელს კუნძულზე ინგლისთან შეთანხმებით განლაგდა აშშ-ის სამხედრო ბაზა. კუნძულის სანაპიროს სიგრძეა 87 კმ. ფართობი - 281 კმ². 2006 წლის მონაცემებით კუნძულზე 69 000 ადამიანი ცხოვრობს. კუნძულზე მდებარეობს ანტიგუა და ბარბუდის დედაქალაქი სენტ-ჯონზი, სადაც 31 ათასი ადამიანი ცხოვრობს. დედაქალაქი მდებარეობს კუნძულის ჩრდილო-დასავლეთ ნაწილში. კუნძულზე უამრავი პლაჟია. განვითარებულია ტურიზმი. ანტიგუა და ბარბუდის მთავრობის საიტი დაარქივებული 2010-04-06 საიტზე Wayback Machine. (ინგლისური) История Антигуа и Барбуды დაარქივებული 2009-05-15 საიტზე Wayback Machine. ჟურნალი «ცხოვრება ანტიგუა და ბარბუდაში» დაარქივებული 2010-02-21 საიტზე Wayback Machine. (ინგლისური) ანტიგუის რუკა დაარქივებული 2018-07-15 საიტზე Wayback Machine. (ინგლისური) ↑ Оценка народонаселения (ინგლისური). დაარქივებულია ორიგინალიდან — 2008-06-29. ციტირების თარიღი: 2016-07-22.
ნელსონის გემთმშენებელი ქარხანა

ნელსონის გემთმშენებელი ქარხანა (ინგლ. Nelson's Dockyard) — იუნესკოს მსოფლიო მემკვიდრეობის ძეგლი ანტიგუა და ბარბუდაში. სახელი ეწოდა ადმირა ჰორაციო ნელსონის სახელის მიხედვით, რომელიც 1784-1787 წლებში სწორედ აქ ცხოვრობდა. 2016 წლის 17 ივლისს ნელსონის გემთმშენებელი ქარხანა შეიტანეს იუნესკოს მსოფლიო მემკვიდრეობის ძეგლების სიაში. Nelson's Dockyard Review ↑ Four new sites inscribed on UNESCO’s World Heritage List
პაბლო ესკობარი

პაბლო ემილიო ესკობარ გავირია (ესპ. Pablo Emilio Escobar Gaviria; დ. 1 დეკემბერი, 1949 — გ. 2 დეკემბერი, 1993) — კოლუმბიელი ნარკობარონი და კონტრაბანდისტი. მოღვაწეობის მწვერვალზე, აშშ-ის ტერიტორიაზე შეტანილი კოკაინის 80%-ს მისი კარტელი აკონტროლებდა. ხშირად „კოკაინის მეფედ“ წოდებული ესკობარი, ყველაზე მდიდარი კრიმინალი იყო ისტორიაში და 1990-იანების დასაწყისში მისი ქონება 30 მილიარდ ამერიკულ დოლარად იყო შეფასებული. თავისი საქმიანობის დიდების ხანაში ის მსოფლიოს 10 უმდიდრეს ადამიანს შორის იყო და მის მიერ აშენებულ Hacienda Nápoles-ში ცხოვრობდა. ახალგაზრდული ასაკის დიდი ნაწილი პაბლოს გატარებული ჰქონდა მედელინის ღარიბ უბნებში, რომელიც გამოირჩეოდა დანაშაულებების დიდი მაჩვენებლით. პაბლო თავიდან იპარავდა საფლავის ქვებს, ასუფთავებდა ნაწერებისგან და შემდგომ ყიდდა პანამელ გადამყიდველებზე. ასევე პაბლო ყიდდა სიგარეტს და მარიხუანას, აყალბებდა ლატარიის ბილეთებს. პაბლომ შექმნა დანაშაულებრივი ჯგუფი, რისი მეშვეობითაც იპარავდა ძვირადღირებულ ავტომობილებს. შემდეგ გადავიდა რეკეტზე. 1971 წელს პაბლოს ჯგუფის წევრებმა მოიტაცეს კოლუმბიელი ბიზნესმენი დიეგო ეჩევარიო, რომელიც დიდი ხნის წამების შემდეგ მოკლეს. ↑ David Hutt. (25 September 2014) Heroes and Villains: Pablo Escobar. დაარქივებულია ორიგინალიდან — 3 თებერვალი 2015. ციტირების თარიღი: 22 ივლისი 2016. ↑ Pablo Escobar Gaviria – English Biography – Articles and Notes. ColombiaLink.com. დაარქივებულია ორიგინალიდან — 2006-11-08. ციტირების თარიღი: 2011-03-16. ↑ „Pablo Emilio Escobar 1949 – 1993 9 Billion USD – The business of crime – 5 'success' stories“. Businessnews.za.msn.com. 2011-01-17. დაარქივებულია ორიგინალიდან — 2011-07-14. ციტირების თარიღი: 2011-03-16. ↑ „Pablo Escobar“. celebritynetworth.com. February 2016. ↑ 10 facts reveal the absurdity of Pablo Escobar's wealth. businessinsider.com (February 2016).
ქებაჲ და დიდებაჲ ქართულისა ენისაჲ

ქებაჲ და დიდებაჲ ქართულისა ენისაჲ — ქართველი მწიგნობარის, იოანე-ზოსიმეს მიერ შექმნილი პატრიოტული საგალობელი. ტექსტი სრულად გამართულია ხელნაწერის ფოტოს მიხედვით. ქებაჲ და დ~ბჲ ქა:რთლისა ენისაჲ჻ დამარხულ არს ენაჲ ქართული დღედმდე მეორედ მოსვლისა მისისა საწამებელად რ~ა ყო~სა ენასა ღთ~მნ ამხილოს ამით ენითა. და ესე ენაჲ მძინარჱ არს დღესამომდე, და სახარე ბასა შინა ამას ენასა ლაზარე ჰრქჳან და ახალმან ნინო მოაქცია და ჰელე ნე დედოფალმან ესე არიან ორნი დანი ვ~ა მარიამ და მართაჲ და მეგობრო ბაჲ ამისთჳს თქუა ვ~დ ყ~ლი საიდუმლოჲ ამას ენასა შინა დამარხულ არს და ოთხისა დღისა მკდარი ამისთჳს თქ~ა დავით წწყ~ლმან რ~ წელი ათასი ვ~ა ერთი დღჱ და სახარ~ბასა შინა ქარ თულსა თავსა ხ~, თავსა მათჱსსა წილი (ან წერით) ზის რ~ლ ასოჲ არს და იტყჳს ყ~ლად ოთხ ათასსა მარაგსა და ესე არს ოთხი დღჱ და ოთ ხისა დღისა მკ~დარი ამისთჳს მისთანავე დაფლუჱთ სიკდ~ლითა ნათლისღებისა მისისაითა და ესე ენაჲ შემკული და კურთხეული სახელითა უ~საჲთა, მდაბალი და დაწუ ნებული მოელის დღესა მას მეორედ მოსვლასა უფლისასა და სასწ~ლად ესე აქუს ოთხმეოც და ათოთხმეტი წელი უმეტჱს სხუათა ენა თა ქრ~ჱს მოსლვითგან ვ~ე დღესამომდე და ესე ყ~ლი რ~ლი წერილ არს მოწამედ წარ მოგითხარ ასი ესე წილი და წილი ანბანისაჲ. „საქართველოს ეკლესიის კალენდარი 1976 წლისა“, გვ. 13 იოანე ზოსიმე — ქებაჲ და დიდებაჲ ქართულისა ენისაჲ
შენ ხარ ვენახი (მრავალმნიშვნელოვანი)

სახელწოდება შენ ხარ ვენახი შეიძლება აღნიშნავდეს შემდეგს: შენ ხარ ვენახი — ღვთისმშობლის საგალობელი შენ ხარ ვენახი — ღვთისმშობლის ხატი
შენ ხარ ვენახი (ხატი)

შენ ხარ ვენახი — ღვთისმშობლის ხატი, შექმნილი 1995 წელს. ხატი შექმნილია კაპადოკიის ერთ ერთ მონასტერში არსებული ღვთისმშობლის ფრესკის ანალოგიაზე. ამჟამად დაცულია თბილისის სამების საკათედრო ტაძარში. ↑ ყოვლადწმიდა ღვთისმშობლის სასწაულთმოქმედი ხატი „შენ ხარ ვენახი“
პიუი-დე-დომი

პიუი-დე-დომი (ფრანგ. Puy de Dôme)  — მთა, ჩამქრალი ვულკანი საფრანგეთში, მდებარეობს ცენტრალურ მასივზე. კლერმონ-ფერანიდან 15 კილომეტრში. მიიჩნეოდა წმინდა მთად როგორც გალებისთვის, ასევე რომაელებისთვის. ამ უკანასკნელებმა მთაზე ააშენეს მერკურის ტაძარი, საიდანაც ერთ-ერთი ვერსიით მომდინარეობს მთის სახელწოდება (Puy de Dome, puy — მთა და dome — ეკლესია, ტაძარი). Puy de Dôme on Google Maps (Tour de France classic climbs) ↑ Краткая географическая энциклопедия, Том 3/Гл.ред. Григорьев А.А. М.:Советская энциклопедия - 1962, 580 с. с илл., 19 л. карт
არაპილესი

არაპილესი (ესპ. Arapiles) — ქალაქი და მუნიციპალიტეტი ესპანეთში. შედის სალამანკის პროვინციის შემადგენლობაში, კასტილია და ლეონის ავტონომიური რეგიონი. ქალაქის ფართობია 25,26 კმ². მოსახლეობა 644 ადამიანი (2015 წ.). პროვინციის ადმინისტრაციული ცენტრიდან დაშორებულია 8 კმ-ით. 1812 წელს ნახევარკუნძულის ომის მიმდინრეობის დროს, ქალაქთან გაიმართა სალამანკის ბრძოლა (არაპილესის ბრძოლა). Índice de municipios de la Diputación de Salamanca დაარქივებული 2009-04-23 საიტზე Wayback Machine.
მაგნიუმის ნიტრატი

მაგნიუმის ნიტრატი ჰიგროსკოპული მარილია ფორმულით Mg(NO3)2. ჰაერზე ის სწრაფად წარმოქმნის ჰექსაჰიდრატს ფორმულით Mg(NO3)2·6H2O (და მოლური მასით 256.41 გ/მოლ). ის ძალიან კარგად იხსნება როგორც წყალში, ისე ეთანოლში. მაგნიუმის ნიტრატი მოიპოვე როგორც საბადოებში ისე კავერნებში როგორც ნიტრომაგნეზიტი (ჰექსაჰიდრატის ფორმით). მაგრამ ეს ფორმა გავრცელებული არაა, თუმცა ის შეიძლება წარმოიქმნას, იქ, სადაც სკინტლი მაგნიუმით მდიდარ ქვებს ეხება. ის გამოიყენება კერამიკაში, ბეჭდვაში, ქიმიურ და აგროკულტურულ ინდუსტრიებში. ის როგორც სასუქი შეიცავს 10.5% აზოტს და 9.4% მაგნიუმს, ამიტომ მისი შეფუთვა როგორც წესი შეიცავს წარწერას 10.5-0-0 + 9.4% Mg. შერეული ფორმით მაგნიუმის ნიტრატი როგორც წესი გაყიდვაში ამონიუმის ნიტრატთან, კალციუმის ნიტრატთან, კალიუმის ნიტრატთან და სხვა მიკროელემენტებთან ერთადაა. ეს ნარევები გამოიყენება სათბურებსა და ჰიდროპონიკაში. მაგნიუმის ნიტრატი კომერციაში გამოიყენება როგორც ნაწარმი პროდუქტი. მისი წარმოება მრავალი გზითაა შესაძლებელი. მაგალითად: მაგნიუმისა და აზოტმჟავას შორის რეაქცია: 2 10HNO3 + 4Mg = 4Mg(NO3)2 + NH4NO3 + 3H2O ან მაგნიუმის ოქსიდთან 2 HNO3 + MgO → Mg(NO3)2 + H2O ორივე შემთხვევაში რეაქციის პროდუქტს წარმოადგენს მაგნიუმის ნიტრატი. მაგნიუმის ჰიდროქსიდი და ამონიუმის ნიტრატი ასევე შედიან რეაქციაში, შედეგად ვიღებთ მაგნიუმის ნიტრატს და ამიაკს, რომელიც აირად ფორმაში გამოიყოფა. Mg(OH)2 + 2 NH4NO3 → Mg(NO3)2 + 2 NH3 + 2 H2O მაგნიუმის ნიტრატი ურთიერთქმედებს ტუტე მეტალების ჰიდროქსიდებთან და წარმოქმნის შესაბამის ნიტრატს: Mg(NO3)2 + 2 NaOH → Mg(OH)2 + 2 NaNO3. იმის გამო, რომ მაგნიუმის ნიტრატს დიდი მიზიდულობა გააჩნია წყლის მიმართ, ჰექსაჰიდრატის გავარვარება არ იწვევს მარილის დეჰიდრატაციას. ის უბრალოდ იშლება მაგნიუმის ოქსიდად, ჟანგბადად და აზოტის ოქსიდად: 2 Mg(NO3)2 → 2 MgO + 4 NO2 + O2. გამოყოფილი აზოტის ოქსიდის წყლით შთანთქმა აზოტმჟავის მიღების ერთ-ერთ გზას წარმოადგენს. ამ გზის არაეფექტურობის მიუხედავად ამ რეაქციაში არ მონაწილეობს არცერთი ძლიერი მჟავა. უწყლო მაგნიუმის ნიტრატი ასევე გამოიყენება აზოტმჟავის კონცეტრაციის გასაზრდელად მისი აზეოტროპის (დაახლ. 68% აზოტმჟავა და 32% წყალი) კონცენტრაციის ზემოთ. ის ასევე ზოგჯერ დესიკანტადაც გამოიყენება. International Chemical Safety Card 1041 Liquid Chemistry Nitromagnesite Mineral Data Magnesium Nitrate MSDS დაარქივებული 2012-02-04 საიტზე Wayback Machine. ↑ Mindat, http://www.mindat.org/min-2920.html
კანონნი წმინდათა მოციქულთანი

კანონნი წმინდათა მოციქულთანი — ქრისტეს მოციქულთა მოღვაწეობის დროს, ზეპირსიტყვიერად გავრცელებულ სჯულის კანონებზე დაყრდნობით შექმნილი კანონიკური კრებული. შედგებოდა 85 მუხლისაგან. ქრისტეს ეკლესიის პირველ სამ საუკუნეში მოციქულთა კანონები, როგორც ცალკე ჩამოყალიბებული საეკლესიო სამართლის კრებული ანუ კოდექსი არ არსებულა. მისი პირველი კოდიფიკაცია მოხდა III საუკუნის დამდეგსა და IV საუკუნის დასაწყისში. იმ დროს, როცა, ქრისტიანობის შეწყნარების საკითხს კარგა ხნის ნიადაგი ჰქონდა შემზადებული და სამი საუკუნის მანძილზე სისტემატურად დევნილი რელიაგია — ცნობილი მილანის ედიქტით — სახელმწიფო მფარველობაში გამოცხადდა. მანამდე, „მოციქულთა კანონები“, რომლებიც მოციქულთა მიერ დაარსებულ ეკლესიებში, მოციქულთაგან მორწმუნეთა ჯგუფებისათვის ნაწილ-ნაწილად მიცემულ სათანადო სახელმძღვანელო დარიგებებისა და განკარგულებების ზეპირ კანონებს წარმოადგენდა, ერთი ადგილიდან მეორეში ზეპირად ვრცელდებოდა. ამ დარიგებებისა და განკარგულებების ჩაწერის შემდეგ, როგორც კი მიიღეს კანონიკური კრებულის წმინდა ხასიათი, ეწოდათ „კანონნი წმინდათა მოციქულთანი“. ამ კანონებმა საქრისტიანოს აღმოსავლეთ ნაწილში 85 მუხლის, ხოლო დასავლეთისაში 50 მუხლის სახით ჰპოვა გავრცელება. მოციქულთა კანონები, როგორც უძველესი და უმთავრესი კანონმდებლობითი საეკლესიო ძეგლი, თავდაპირველადვე შეტანილი იქმნა კონსტანტინოპოლის პატრიარქ ფოტიოს I-ის მიერ 883 წელს გამოცემულ თოთხმეტტიტულოვან (ნაწილიან) „დიდ სჯულისკანონში“, რომელშიც შეტანილი იყო ასევე შვიდი მსოფლიო, ათი ადგილობრივი კრების და ცალკეულ წმინდა მამათა (მღვდელთმთავართა) კანონები, რაც XII საუკუნეში ქართულ ენაზე მთლიანად თაგმნა არსენ იყალთოელმა. დღეს შემორჩენილი ქართული ტექსტი წარმოადგენს მიტროპოლიტ კალისტრატე ცინცაძის ხელნაწერის ფოტოპრინტს, შესრულებული იშვიათი პირის მიხედვით 1926 წელს, რომელსაც იმავე არსენ იყალთოელის მიერ შესრულებული ქართული თარგმანი ედო საფუძვლად. საეკლესიო კალენდარი 1976 წლისა, გვ. 43-67
ამიაკი

ამიაკი — ქიმიური ნივთიერება, მისი ფორმულაა NH3. ნორმალურ პირობებში (ნ.პ.) უფერო აირია, მკვეთრი დამახასიათებელი სუნით. ამიაკის სიმკვრივე თითქმის ორჯერ ნაკლებია ჰაერისაზე. ამიაკის ერთი მოლეკულა სამკუთხა პირამიდას წარმოადგენს, რომლის წვერშიც აზოტი მდებარეობს. ამიაკის მოლეკულები −77.73°C ტემპერატურაზე დნობას, ხოლო −33.34°C დუღილს იწყებენ. 2014 წელს გლობალურ ინდუსტრიაში 176 300 000 ტონა ამიაკი აწარმოეს, რაც 16%-ით მეტია 2006 წლის მაჩვენებელზე (152 000 000 ტონა). ამიაკი სუფთა სახით 1774 წელს ჯოზეფ პრისტლიმ აღმოაჩინა და „ტუტე ჰაერი“ (ინგლ. alkaline air) უწოდა. 11 წლის შემდეგ კი 1785 წელს კლოდ ლუი ბერტოლმა მისი ზუსტი ქიმიური შედგენილობა დაადგინა. (1986) რედ. Bretherick, L.: Hazards in the Chemical Laboratory, 4th, London: Royal Society of Chemistry. ISBN 0-85186-489-9. OCLC 16985764.  ვიკისაწყობში არის გვერდი თემაზე: ამიაკი ამიაკი, უცხო სიტყვათა ლექსიკონი www.nplg.gov.ge International Chemical Safety Card 0414 (anhydrous ammonia), ilo.org. International Chemical Safety Card 0215 (aqueous solutions), ilo.org. Ammoniac et solutions aqueuses fr. Institut National de Recherche et de Sécurité. დაარქივებულია ორიგინალიდან — 2010-12-11. ციტირების თარიღი: 2016-07-22. Emergency Response to Ammonia Fertilizer Releases (Spills) for the Minnesota Department of Agriculture.ammoniaspills.org National Institute for Occupational Safety and Health – Ammonia Page, cdc.gov NIOSH Pocket Guide to Chemical Hazards - Ammonia, cdc.gov Ammonia, video დაარქივებული 2015-10-30 საიტზე Wayback Machine. ↑ pg. 119 – Nitrogen (PDF). USGS (2016). ციტირების თარიღი: 17 February 2016. ↑ Nitrogen (PDF). USGS (2016). ციტირების თარიღი: 17 February 2016. ↑ Priestley, Joseph (1775). „Observations on Alkaline Air“, Experiments and Observations on Different Kinds of Air, Second edition, გვ. 163-177.  ↑ Berthollet (1788). „Analyse de'l Alkali volatil“. Histoire de l'Académie Royale des Sciences. Année M. DCCLXXXV. Avec les Mémoires de Mathématique & de Physique pour la même Année: 316–326.
ანტეკერა

ანტეკერა (ესპ. Antequera) — ქალაქი და მუნიციპალიტეტი ესპანეთში. შედის მალაგის პროვინციის შემადგენლობაში, ანდალუსიის ავტონომიური რეგიონი. ქალაქის ფართობია 814 კმ². მოსახლეობა 45 854 ადამიანი (2011 წ.). პროვინციის ადმინისტრაციული ცენტრიდან დაშორებულია 45 კმ-ით. კოშკი სასახლე ოფიციალური ვებ-გვერდი
შენუნცზია

შენუნცზია (ჩინ.: 神农架林区) — ტყიანი რაიონი ჩინეთში. მდებარეობს ხუბეის პროვინციაში. შენუნცზია მდებარეობს პროვინციის დასავლეთ ნაწილში. აქ მდებარეობს ხუბეის პროვინციის ყველაზე მაღალი მთები და მათ შორის უმაღლესი მწვერვალი შენინუნდენი (ზღ. დ. 3105 მ.). შენუნცზია ჩინეთის იმ სამი ტერიტორიიდან ერთ-ერთია, რომელიც გამოირჩევა თავისი ბიომრავალფეროვნებით. აღნიშნულ ტერიტორიებს მნიშვნელოვანი ადგილი უკავია ბოტანიკის შესწავლის ისტორიაში. 2016 წლის 17 ივლისს შენუნცზია შეიტანეს იუნესკოს მსოფლიო მემკვიდრეობის ძეგლების სიაში. შენუნცზია ↑ Eight new sites inscribed on UNESCO’s World Heritage List
ნინო დუმბაძე

ნინო დუმბაძე (დ. 23 მაისი, 1919, ოდესა — გ. 14 აპრილი, 1983, თბილისი, საქართველოს სსრ) — ქართველი და საბჭოთა ბადროს მტყორცნელი. პირველი ქართველი მსოფლიო რეკორდსმენი მძლეოსანი ქალი, საბჭოთა კავშირის სპორტის დამსახურებული ოსტატი (1943), საქართველოს ფიზკულტურისა და სპორტის დამსახურებული მუშაკი (1972). საპატიო ნიშნის ორდენის (1957) შრომის წითელი დროშის ორდენისა და ვახტანგ გორგასლის III ხარისხის ორდენის კავალერი (1999). ნინო დუმბაძე იყო თბილისის „დინამოს“ (1938–52) წევრი. დაამთავრა საქართველოს ფიზკულტურის სახელმწიფო ინსტიტუტი (1955). იყო საბჭოთა კავშირის ათგზის (მ. შ. ორგზის ხელყუმბარის ტყორცნაში), ევროპის ორგზის (1946, 1950) ჩემპიონი ბადროს ტყორცნაში, XV ოლიმპიური თამაშების (ჰელსინკი, 1952) ბრინჯაოს პრიზიორი. 12 წელი მსოფლიო რეკორდსმენი იყო ბადროს ტყორცნაში. პირველი ოფიციალური მსოფლიო რეკორდი (53,25 მ ) დაამყარა მოსკოვში (1948), მეორე (53,37 მ) — გორში (1951), მესამე (57,04 მ) — თბილისში (1952). ნომინაციაში „საუკუნის 3 საუკეთესო სპორტსმენი ქალი“ დუმბაძე დასახელდა ნონა გაფრინდაშვილისა და ნინო სალუქვაძის შემდეგ. ნინო დუმბაძეს მიღებული აქვს სახელმწიფო ჯილდოები. ოლიმპიური თამაშების ბრინჯაოს პრიზიორი 03 ﻿ 1952 (ჰელსინკი; 46.29 მ) ევროპის ჩემპიონი 01 ﻿ 1946 (ოსლო, ნორვეგია; 44.52 მ) 01 ﻿ 1950 (ბრიუსელი, ბელგია; 48.03 მ) საბჭოთა კავშირის ჩემპიონი 01 ﻿ 1939 (ხარკივი; 46.83 მ) 01 ﻿ 1943 (გორკი; 48.77 მ) 01 ﻿ 1944 (მოსკოვი; 49.88 მ) 01 ﻿ 1946 (დნეპროპეტროვსკი; 46.63 მ) 01 ﻿ 1947 (ხარკივი; 44.48 მ) 01 ﻿ 1948 (ხარკივი; 50.19 მ) 01 ﻿ 1949 (მოსკოვი; 52.27 მ) 01 ﻿ 1950 (კიევი; 51.02 მ) საბჭოთა კავშირის ვიცე-ჩემპიონი 02 ﻿ 1952 (ლენინგრადი; 51.36 მ) 02 ﻿ 1954 (კიევი; 48.19 მ) 02 ﻿ 1955 (თბილისი; 53.52 მ) საბჭოთა კავშირის ჩემპიონატის ბრინჯაოს პრიზიორი 03 ﻿ 1951 (მინსკი; 44.82 მ) 03 ﻿ 1953 (მოსკოვი; 46.70 მ) სტუდენტთა მსოფლიო თამაშების ჩემპიონი 01 ﻿ 1951 (51.24 მ) გუგუშვილი ნ., ენციკლოპედია „საქართველო“, ტ. 2, თბ., 2012. — გვ. 509. ნ. ი. დუმბაძე // „ლელო“, 19 აპრილი, 1983, № 75 (7386), გვ. 3. ნინო დუმბაძე — საქართველოს ბიოგრაფიული ლექსიკონი ნინო დუმბაძე — ბიოგრაფიული ლექსიკონი ნინო დუმბაძე — ქართული სპორტი ნინო დუმბაძე — მემატიანე ↑ ნინო დუმბაძე. Sports Reference LLC. დაარქივებულია ორიგინალიდან — 2009-04-18. ციტირების თარიღი: 23 მაისი 2014. ↑ Сборник указов Президиума Верховного Совета СССР о награждении орденами и медалями СССР, Июль 1957, № 27 (120). — С. 22.. Naukaprava.ru. Научно-практическая электронная библиотека «Наука права». ციტირების თარიღი: 3 თებერვალი, 2022 ↑ გარდაცვალების შემდეგ
იგნოსტიციზმი

იგნოსტიციზმი ან იგთეიზმი — თეოლოგიური თვალსაზრისი, რომლის მიხედვითაც ნებისმიერი სხვა შეხედულება თეოლოგიაზე (აგნოსტიციზმის ჩათვლით) აყენებს უამრავ დაუსაბუთებელ ვარაუდს ღმერთის/ღმერთების არსებობის და ასევე თეოლოგიური კონცეპციების შესახებ. ტერმინი „იგნოსტიციზმი“ დაამკვიდრა ჰუმანიტარული იუდაიზმის დამაარსებელმა შერვინ ვაინმა. ზოგიერთი ფილოსოფოსისთვის იგნოსტიციზმი აღიქმება როგორც ათეიზმის ან აგნოსტიციზმის ერთ-ერთი სახეობა, ამავდროულად სხვები მას დამოუკიდებელ მიმართულებად აღიქვამენ. იგნოსტიკი ემხრობა იმ მოსაზრებას, რომ ის ვერ გასცემს პასუხს, კითხვაზე - სჯერა თუ არა მას ღმერთის, იქამდე სანამ, მკითხველი არ დაუკონკრეტებს ღმერთის/ღმერთების განმარტებას. წიგნში „ენა, სიმართლე და ლოგიკა“, ალფრედ აიერი ამტკიცებს, რომ არავის არ შეუძლია ილაპარაკოს ღმერთის არსებობაზე ან მისი სავარაუდო არსებობის შესახებ, რადგანაც ეს მოსაზრება არ არის დამოწმებული და აქედან გამომდინარე აზრს მოკლებულია. Armstrong, Karen (1993). A History of God. New York: Alfred A. Knopf. ISBN 0-679-42600-0.  Ayer, A. J. [1936] (1952). „Critique of Ethics and Theology“, Language, Truth and Logic. New York: Dover Publications. თარგი:LCCN. ISBN 0486200108.  Conifer, Steven J. (June, 2002). „Theological Noncognitivism Examined“. The Interlocutor. 4. დაარქივებულია ორიგინალიდან — 2004-01-23. ციტირების თარიღი: 2007-05-24. შეამოწმეთ თარიღის პარამეტრი |date=-ში (დახმარება) Cousens, Myrna Bonnie, ed., «God» დაარქივებული 2008-12-07 საიტზე Wayback Machine. თარგი:Недоступная ссылка, Guide to Humanistic Judaism, Society for Humanistic Judaism Drange, Theodore. (1998)Atheism, Agnosticism, Noncognitivism. Internet Infidels. დაარქივებულია ორიგინალიდან — 2012-05-11. ციტირების თარიღი: 2007-03-26. Hanisch, Helmut. (2002-10-21) Children's and Young People's Drawings of God. დაარქივებულია ორიგინალიდან — 2012-05-11. ციტირების თარიღი: 2007-04-26. Kurtz, Paul (1992). The New Skepticism: Inquiry and Reliable Knowledge. Buffalo, New York: Prometheus Books. ISBN 0-87975-766-3.  Rauch, Jonathan (2003). „Let It Be“. The Atlantic. 291 (4). ციტირების თარიღი: 2007-05-24. Spiegel, Irving (1965-06-20). „Jewish 'Ignostic' Stirs Convention; Dropping of 'God' in Service Deplored and Condoned“. New York Times. p. 62.
ძორძორი

ძორძორი — სომხური ეკლესია ირანში მდებარეობს დასავლეთ აზერბაიჯანის ოსტანში, მდინარე ზანგმარის ნაპირზე, სოფელ ბარუნთან ახლოს. მონასტერი აყვავების ხანას აღწევს XIV საუკუნეში. ხოლო დაანგრიეს XVII საუკუნეში, მას შემდეგ რაც შაჰ-აბას I-მა გადაწყვიტა სომხების გადასახლება აღნიშნული ტეიტორიებიდან. სამლოცველო მონასტრის ერთადერთი დღემდე მოღწეული ნაგებობაა. იგი ჯვარგუმბათოვანი სტილისაა და თარიღდება IX-XIV საუკუნეებით. სომხურ სამოციქულო ეკლესიასა და ირანის მთავრობას შორის შეთანხმების შემდეგ 1987-1988 წლებში სამლოცველო 600 მეტრით გადაადგლეს მდინარეზე კაშხალის მშენებლობის გამო. 2008 წელს იუნესკომ მონასტერი ამავე პროვინციაში მდებარე ორ სხვა სომხურ მონასტერთან (წმინდა სტეფანეს მონასტერი და წმინდა თადეოზის მონასტერი) ერთად მსოფლიო მემკვიდრეობის სიაში შიეტანა. იუნესკოს მსოფლიო მემკვიდრეობის ძეგლები ირანში მსოფლიო მემკვიდრეობის სია აზიასა და ოკეანეთში წმინდა სტეფანეს მონასტერი წმინდა თადეოზის მონასტერი ვიკისაწყობში არის გვერდი თემაზე: ძორძორი UNESCO World Heritage: Armenian Monastic Ensembles of Iran Armenian Architecture studies დაარქივებული 2010-06-10 საიტზე Wayback Machine. ↑ Armenian monasteries in Iran added to UNESCO’s World Heritage List
ვასილ ლობჟანიძე

ვასილ ლობჟანიძე (დ. 14 ოქტომბერი, 1996, თბილისი, საქართველო) — საქართველოს მორაგბეთა ეროვნული ნაკრების მორაგბე. თამაშობს ჰავბეკის პოზიციაზე. 2015 წლიდან ფრანგული „ბრაივის“ ღირსებას იცავს. 2015 წლის რაგბის მსოფლიო ჩემპიონატზე ვასილი საქართველოს მაისურით გამოვიდა. ტონგას ეროვნულ ნაკრებთან გამართულ პირველ მატჩი ის ყველაზე ახალგაზრდა მოთამაშე გახდა რაგბის მსოფლიო ჩემპიონატების ისტორიაში. 2015 წლის 18 დეკემბერს ლობჟანიძემ საკუთარ კარიერაში პირველი პროფესიონალური კონტრაქტი გააფორმა „ბრაივთან“ ტოპ 14-ში. ეროვნულ ნაკრებში ჩატარებული აქვს 51 შეხვედრა. ვასილ ლობჟანიძე მსოფლიო რაგბის "წლის აღმოჩენის" ტიტულისთვის იბრძოლებს rugby.worldsport.ge ვასილ ლობჟანიძე საფრანგეთის ტოპ 14-ში ითამაშებს დაარქივებული 2020-09-21 საიტზე Wayback Machine. www.mysports.ge ↑ http://en.espn.co.uk/statsguru/rugby/player/255559.html ↑ დაარქივებული ასლი. დაარქივებულია ორიგინალიდან — 2015-09-16. ციტირების თარიღი: 2016-07-22. ↑ „Georgia spring first surprise by taking down Tonga“. ESPN (UK). PA Sport. 19 September 2015. ციტირების თარიღი: 19 September 2015.[მკვდარი ბმული] ↑ „CA Briv sign Georgia scrum=half Vasil Lobzhanidze“ (ფრანგული). Rugbyrama.fr. 18 December 2015. ციტირების თარიღი: 2 February 2016.
დინამო თბილისის სეზონი 2015-2016

დინამო თბილისის სეზონი 2015-16, იყო საფეხბურთო კლუბ „დინამო თბილისის“ ოთხმოცდამეთერთმეტე სეზონი ისტორიაში, ხოლო უმაღლეს ლიგაში 26-ე სეზონი. ამ სეზონში „დინამო თბილისმა“ შეძლო ქვეყნის ჩემპიონობასთან ერთად საქართველოს თასის და საქართველოს სუპერთასის მოპოვება. თასის ფინალში ანგარიშით 1:0 დაამარცხა გორის „დილა“, ხოლო სუპერთასის ფინალში ამავე ანგარიშით დაამარცხა ბოლნისის „სიონი“. ბოლოს აიტვირთა: 22 ივლისი წყარო: ოფიციალური საიტი პირველი სამეული: თ = ჩატარებული შეხვედრა; მ = მოგებული; ფ = ფრე; წ = წაგებული; გტ = გატანილი გოლი; გშ = გაშვებული გოლი; გს = გატანილ და გაშვებულ გოლთა სხვაობა; ქ = ქულა * — იჯარით ** — იჯარიდან